Produkty a služby v roku 2014 (2013)

Europol ako hlavné podporné centrum pre operácie orgánov činných v trestnom konaní Prevádzková podpora pre operácie a spoločné vyšetrovacie tímy zahŕňa: spracovanie údajov, správy o krížovom porovnaní, upozornenia spravodajských služieb, technickú/forenznú podporu a expertízu, rozmiestnenie mobilných kancelárií, analytické správy, operačnú koordináciu v ústredí Europolu, operačné zasadnutia, finančnú pomoc atď. Europol zvýšil objem aj kvalitu poskytovaných operačných produktov a služieb zameraných na podporu rastúceho podielu dôležitých operácií a operácií týkajúcich sa EMPACT: — Podpora pre 34 472 cezhraničných prípadov. Tieto zahŕňajú 13 693 prípadov vyšetrovaných na podnet centra pre európsky región (Euroregional Police Information and Cooperation Centre – EPICC), ktoré začalo využívať systém SIENA v januári 2014. Okrem prípadov EPICC bola poskytnutá podpora 20 779 prípadom, čo oproti roku 2013 predstavuje 13 % zvýšenie (18 310). — 632 vyšetrovaní v členských štátoch aktívne podporených Europolom, ktoré boli zamerané na prioritné oblasti trestnej činnosti. — Europol koordinoval a podporoval rozsiahle operácie vychádzajúce zo spravodajských informácií, ktoré zahŕňali spoločné opatrenia celej EÚ zamerané na kľúčové rizikové oblasti a najdôležitejšie ciele, čo prinieslo operačné úspechy (napr. operácia Archimedes, dni boja proti podvodom v leteckej doprave). — Európske centrum boja proti počítačovej kriminalite (EC3) podporilo niekoľko cezhraničných vyšetrovaní v spolupráci s členskými štátmi a externými partnermi vrátane súkromného sektora. 1. septembra 2014 bolo v sídle Europolu začaté pilotné opatrenie spoločnej pracovnej skupiny pre počítačovú kriminalitu (J-CAT). Účelom pracovnej skupiny je zabezpečiť rámec spolupráce pre členské štáty a partnerov v oblasti operačnej spolupráce s cieľom zhromažďovať spravodajské informácie a aktívne stanovovať priority, pripravovať a iniciovať cezhraničné vyšetrovania prípadov počítačových trestných činov. J-CAT iniciovala vyše 15 operácií podporených EC3. — Europol finančne podporil 29 vyšetrovaní súvisiacich s falšovaním eura. — Europol poskytol v roku 2014 podporu 33 spoločným vyšetrovacím tímom. 22 z týchto tímov podporoval na základe podpísanej dohody ako riadny člen. Všetky tímy podporené Europolom okrem jedného patrili medzi priority v rámci EMPACT. — Hlavní vyšetrovatelia operácií a experti z členských štátov vyjadrili vysoký stupeň spokojnosti s operačnou podporou, ktorú Europol poskytuje. — 5 617 operačných správ vypracovaných v roku 2014 v porovnaní s 2 250 správami v roku 2013 (vrátane správ o krížovom porovnaní, operačných analytických správ, upozornení spravodajských služieb a technických ad hoc analytických správ). — Europol finančne podporil 269 operačných zasadnutí a 54 zasadnutí EMPACT. — Europol plnil svoju úlohu v súvislosti s vykonávaním článkov 4, 9 a 10 dohody o programe na sledovanie financovania terorizmu, a to spracúvaním všetkých súvisiacich žiadostí Spojených štátov amerických a členských štátov a informácií a stôp. — Dosiahla sa 70 % spokojnosť klientov (stabilný nárast za posledných pár rokov). Kapacita strategickej analýzy Strategické produkty vrátane posúdení hrozieb a situačných správ — bolo vypracovaných 26 strategických správ o organizovanom zločine a 20 strategických správ o terorizme vrátane posúdenia hrozby internetovej organizovanej trestnej činnosti (iOCTA), posúdenie hrozby v súvislosti s metamfetamínom, správy EÚ o situácii a trendoch súvisiacich s terorizmom (TE-SAT), posúdenie hrozby teroristického hnutia ISIL (2) a jeho dosahu na EÚ, situačná správa o cestovaní s cieľom terorizmu (so zameraním na Sýriu). — Europol rozoslal 96 oznámení o včasnom varovaní s cieľom umožniť členským štátom prijať nadväzné opatrenia (vrátane oznámení Cyberbits, bulletinov o monitorovaní terorizmu Terrorism Modus Operandi Monitor a oznámení SCAN). Europol ako informačné centrum o trestnej činnosti v EÚ Zariadenia na správu informácií, aplikácia pre bezpečnú výmennú sieť informácií (SIENA), informačný systém Europolu (EIS), sieť kontaktných úradov. — celkovo sa prostredníctvom systému SIENA medzi Europolom, členskými štátmi a tretími stranami zaslalo 6 05 245 operačných odkazov. Zahŕňali 65 691 odkazov zdieľaných centrom pre európsky región (Euroregional Police Information and Cooperation Centre – EPICC), ktoré začalo využívať systém SIENA v januári 2014. Okrem výmeny v rámci EPICC SIENA došlo k výmene 5 39 554 operačných odkazov, čo oproti roku 2013 predstavuje 18 % nárast (4 56 598). — Europol prijal 50 285 (43 104) príspevkov, z ktorých spracoval 47 157 (40 617), čo oproti roku 2013 predstavuje 16 % nárast. — EIS obsahoval 2 36 606 (2 45 142) záznamov na konci roku 2014. Zníženie obsahu EIS na konci roku súvisel s plánovaným odstránením všetkých záznamov Holandska v súvislosti vytvorením nového systému na načítanie údajov. Očakáva sa, že tieto údaje budú v roku 2015 znovu vložené systému. — Na základe podnetu systému EIS sa vykonalo 619 (560) kontrol osôb v rámci boja proti cezhraničnej trestnej činnosti. Počet kontrol sa zvýšil aj napriek zníženiu celkového počtu záznamov v EIS, z čoho môže vyplývať nárast kvality údajov zdieľaných prostredníctvom EIS. — Do konca roku 2014 bolo na systém SIENA napojených 573 (452) stanovených príslušných orgánov vrátane vnútroštátnych úradov pre vymáhanie majetku, jednotiek boja proti počítačovej kriminalite, finančných spravodajských jednotiek, regionálnych platform a tretích krajín. — Jedinečná sieť takmer 200 kontaktných pracovníkov zabezpečuje prepojenie ústredia Europolu v Haagu a 28 národných jednotiek Europolu v členských štátoch v reálnom čase. Uľahčujú výmenu informácií a poskytujú podporu a koordináciu pre prebiehajúce vyšetrovania. Europol je tiež hostiteľom kontaktných pracovníkov z 13 štátov a organizácií mimo EÚ, ktorí s Europolom spolupracujú na základe dohôd o spolupráci. Europol okrem toho dočasne vyslal dvoch kontaktných pracovníkov do Washingtonu (USA) a jedného do ústredia Interpolu v Lyone (Francúzsko). Europol ako centrum EÚ na presadzovanie zákona Platformy Europolu pre expertov (EPE), platformy na výmenu údajov a systémy uchovávania dát, informačné produkty a služby, odborné vzdelávanie, konferencie a semináre na zvyšovanie povedomia: — Platforma Europolu pre expertov pokrýva 33 expertných oblastí vrátane 6 045 aktívnych kont (32 platforiem a 4 419 používateľov na konci roku 2013), — Europol podporil rôzne vzdelávacie kurzy a internetové semináre (organizované Europolom, Cepolom alebo niektorým členským štátom), — v ústredí Europolu sa zorganizovala výročná konferencia európskej polície. Vonkajšie vzťahy Europol spolupracuje s niekoľkými partnermi z EÚ, tretími krajinami a medzinárodnými organizáciami. Výmena informácií s týmito partnermi sa uskutočňuje na základe dohôd o spolupráci. Strategické dohody umožňujú obom zainteresovaným stranám výmenu všetkých informácií s výnimkou osobných údajov, kým operačné dohody umožňujú aj výmenu osobných údajov. — 19 strategických dohôd a 14 operačných dohôd na konci roku 2014 (18 krajín mimo EÚ, 12 orgánov a agentúr EÚ a tri iné medzinárodné organizácie vrátane Interpolu). — Celkovo má do systému SIENA priamy prístup 11 partnerov v rámci operačnej spolupráce a štyria partneri v rámci strategickej spolupráce. — Na konci roku 2014 bolo na aspoň jedno kontaktné miesto napojených 10 tretích strán, s ktorými bola podpísaná dohoda o spolupráci. — Výmena informácií s externými partnermi (10 651) vzrástla o 23 % oproti roku 2013 (8 663). — Naďalej sa uzatvárali dlhodobé strategické partnerstvá so súkromným sektorom. V roku 2014 uzavrel EC3 17 memorand o porozumení so subjektmi zo súkromného sektora (vrátane spoločností Microsoft, McAfee, Cloud Security Alliance, EBF, Kaspersky, Symantec).